Síðar í dag ræðir Blinken við Katrínu Jakobsdóttur, forsætisráðherra. Hún hefur sagst ætla að taka þar upp málefni Ísraels og Palestínu.
Það er auðvitað mjög mikilvægt að þessi stóru ríki, bæði Bandaríkin og Rússland beiti sér fyrir því að vopnahlé verði strax og að menn setjist niður og ræði lausnir. Það liggur alveg fyrir hver afstaða Íslands er í því. Við höfum viðurkennt sjálfstæði Palestínu og teljum ljóst að til frambúðar muni alltaf byggjast á tveggja ríkja lausninni. Kemur til greina að setja einhvers konar viðskiptabann á vörur frá Ísrael? Það hefur ekki verið til umræðu. Þau viðskiptabönn sem við höfum tekið þátt í hafa alltaf byggst á alþjóðlegu samstarfi um slíkar þvinganir. Það hefur ekki verið til umræðu að þessu sinni.